CELEX: 52010PC0756
Language: ro
Date: 2010-12-16
Title: Propunere de REGULAMENT AL PARLAMENTULUI EUROPEAN ȘI AL CONSILIULUI de abrogare a Regulamentului (CEE) nr. 429/73 de stabilire a dispozițiilor speciale aplicate importului în Comunitate a anumitor mărfuri originare din Turcia care intră sub incidența Regulamentului (CEE) nr. 1059/69 și a Regulamentului (CE) nr. 215/2000 de reînnoire pentru anul 2000 a măsurilor prevăzute în Regulamentul (CE) nr. 1416/95 de instituire a anumitor concesii sub formă de contingente tarifare comunitare în anul 1995 pentru anumite produse agricole prelucrate

|

52010PC0756

/* COM/2010/0756 final - COD 2010/0367 */  Propunere de REGULAMENT AL PARLAMENTULUI EUROPEAN ȘI AL CONSILIULUI de abrogare a Regulamentului (CEE) nr. 429/73 de stabilire a dispozițiilor speciale aplicate importului în Comunitate a anumitor mărfuri originare din Turcia care intră sub incidența Regulamentului (CEE) nr. 1059/69 și a Regulamentului (CE) nr. 215/2000 de reînnoire pentru anul 2000 a măsurilor prevăzute în Regulamentul (CE) nr. 1416/95 de instituire a anumitor concesii sub formă de contingente tarifare comunitare în anul 1995 pentru anumite produse agricole prelucrate  

	[pic] | COMISIA EUROPEANĂ |Bruxelles, 16.12.2010COM(2010) 756 final2010/0367 (COD)Propunere deREGULAMENT AL PARLAMENTULUI EUROPEAN ȘI AL CONSILIULUIde abrogare a Regulamentului (CEE) nr. 429/73 de stabilire a dispozițiilor speciale aplicate importului în Comunitate a anumitor mărfuri originare din Turcia care intră sub incidența Regulamentului (CEE) nr. 1059/69 și a Regulamentului (CE) nr. 215/2000 de reînnoire pentru anul 2000 a măsurilor prevăzute în Regulamentul (CE) nr. 1416/95 de instituire a anumitor concesii sub formă de contingente tarifare comunitare în anul 1995 pentru anumite produse agricole prelucrateEXPUNERE DE MOTIVEUn număr de acte legislative care au fost adoptate în ultimele decenii au încetat să mai producă efecte, însă continuă să fie în vigoare în mod oficial. Acestea au devenit caduce din cauza caracterului lor temporar sau deoarece conținutul acestora a fost reluat în acte succesive. Unele măsuri legate de aderarea noilor state membre au devenit caduce ca urmare a aderării acestora. Parlamentul European, Consiliul și Comisia au convenit în cadrul acordului interinstituțional privind o mai bună legiferare asupra faptului că legislația Uniunii trebuie actualizată iar volumul acesteia trebuie redus prin abrogarea actelor care nu mai sunt aplicabile[1]. Actele care nu mai sunt relevante ar trebui retrase din acquis-ul Uniunii în scopul creșterii transparenței și a certitudinii legislației comunitare.Comisia a întreprins mai multe acțiuni de eliminare a legislației caduce din acquis, mai ales prin declararea actelor relevante ale Comisiei ca fiind caduce. Recent, Comisia a declarat ca fiind caduce aproximativ 250 de acte din domeniul agriculturii, iar alte acte din domeniul agriculturii și aproximativ 60 de acte din domeniul comerțului cu produse agricole prelucrate vor fi declarate în curând ca fiind caduce[2].Comisia a identificat două acte ale Consiliului din domeniul comerțului cu mărfuri rezultate din prelucrarea produselor agricole, în temeiul articolului 207 din Tratatul privind funcționarea Uniunii Europene (fostul articol 133 din Tratatul de instituire a Comunității Europene), care și-au epuizat în totalitate efectele practice, dar care sunt oficial încă în vigoare. Declararea actelor adoptate de Consiliu ca fiind caduce nu ține de competența Comisiei. În interesul certitudinii juridice, Comisia sugerează ca actele menționate în această propunere să fie abrogate de către Consiliu.Prezenta propunere se referă la abrogarea Regulamentului (CEE) nr. 429/73 al Consiliului care determină componenta fixă redusă a taxelor de import pentru produsele agricole prelucrate originare din Turcia. Prevederile regulamentului menționat au devenit caduce deoarece Decizia nr. 1/95 a Consiliului de asociere CE-Turcia din 22 decembrie 1995 privind punerea în aplicare a ultimei etape a uniunii vamale a eliminat taxele vamale pentru mărfurile originare din Turcia.Prezenta propunere se referă și la abrogarea Regulamentului (CE) nr. 215/2000 al Consiliului care a reînnoit contingentele tarifare preferențiale numai pentru anul 2000 și care și-a epuizat în totalitate efectele.Prezenta propunere este similară propunerii prevăzute pentru actele caduce din domeniul agriculturii din programul continuu de simplificare adoptat în cadrul implementării strategiei Comisiei pentru simplificarea cadrului de reglementare, astfel cum a fost actualizată recent - documentul COM (2008) 712 anexa 2 la programul legislativ și de lucru al Comisiei pentru 2009.2010/0367 (COD)Propunere deREGULAMENT AL PARLAMENTULUI EUROPEAN ȘI AL CONSILIULUIde abrogare a Regulamentului (CEE) nr. 429/73 de stabilire a dispozițiilor speciale aplicate importului în Comunitate a anumitor mărfuri originare din Turcia care intră sub incidența Regulamentului (CEE) nr. 1059/69 și a Regulamentului (CE) nr. 215/2000 de reînnoire pentru anul 2000 a măsurilor prevăzute în Regulamentul (CE) nr. 1416/95 de instituire a anumitor concesii sub formă de contingente tarifare comunitare în anul 1995 pentru anumite produse agricole prelucratePARLAMENTUL EUROPEAN ȘI CONSILIUL UNIUNII EUROPENE,având în vedere Tratatul privind funcționarea Uniunii Europene, în special articolul 207 alineatul (2),având în vedere propunerea Comisiei Europene,după transmiterea proiectului de act legislativ parlamentelor naționale,hotărând în conformitate cu procedura legislativă ordinară,întrucât:1.  Creșterea transparenței legislației Uniunii reprezintă un element esențial al strategiei pentru o mai bună legiferare, implementată de instituțiile Uniunii. În acest context, devine necesară eliminarea dintre actele legislative active a acelora care au încetat să producă efecte reale.2.  Regulamentul (CEE) nr. 429/73 al Consiliului din 5 februarie 1973 de stabilire a dispozițiilor speciale aplicate importului în Comunitate a anumitor mărfuri originare din Turcia care intră sub incidența Regulamentului (CEE) nr. 1059/69[3] a fost adoptat cu scopul de a determina componenta fixă redusă a taxelor de import pentru produsele agricole prelucrate originare din Turcia și importate în cadrul protocolului adițional la Acordul de stabilire a unei asocieri între Comunitatea Economică Europeană și Turcia, semnat la 23 noiembrie 1970.3.  Deoarece Decizia nr. 1/95 a Consiliului de asociere CE-Turcia din 22 decembrie 1995 privind punerea în aplicare a ultimei etape a uniunii vamale[4] a eliminat taxele vamale pentru mărfurile originare din Turcia, Regulamentul (CEE) nr. 429/73 a devenit caduc.4.  Regulamentul (CE) nr. 215/2000 al Consiliului din 24 ianuarie 2000 de reînnoire pentru anul 2000 a măsurilor prevăzute în Regulamentul (CE) nr. 1416/95 de instituire a anumitor concesii sub formă de contingente tarifare comunitare în anul 1995 pentru anumite produse agricole prelucrate[5] a avut un caracter temporar, a fost aplicabil numai în anul 2000 și și-a epuizat efectele în totalitate.5.  Prin urmare, din motive de certitudine juridică și claritate, Regulamentul (CEE) nr. 429/73 și Regulamentul (CE) nr. 215/2000 ar trebui abrogate,ADOPTĂ PREZENTUL REGULAMENT:Articolul 1Regulamentul (CEE) nr. 429/73 și Regulamentul (CE) nr. 215/2000 se abrogă.Articolul 2Prezentul regulament intră în vigoare în a treia zi de la data publicării în Jurnalul Oficial al Uniunii Europene.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles,Pentru Parlamentul European Pentru ConsiliuPreşedintele Preşedintele [1] JO C 321, 31.12.2003, p. 1[2] JO C 30, 6.2.2009, p. 18[3] JO L 59, 5.3.1973, p.85.[4] JO L 35, 13.2.1996, p. 1.[5] JO L 24, 29.1.2000, p.9.